ตำบลหลุมข้าว (อำเภอโคกสำโรง)

ตำบลหลุมข้าว เป็นตำบลในอำเภอโคกสำโรง จังหวัดลพบุรี   

**ที่ตั้งและอาณาเขต**
ตำบลหลุมข้าวตั้งอยู่ด้านทิศตะวันตกของอำเภอโคกสำโรง และห่างจากตัวอำเภอประมาณ 13 กิโลเมตร มีอาณาเขตติดต่อกับตำบลอื่น ๆ ดังนี้- ทิศเหนือ ติดต่อกับตำบลบางกะพี้ ตำบลดงพลับ อำเภอบ้านหมี่ และตำบลถลุงเหล็ก อำเภอโคกสำโรง- ทิศตะวันออก ติดต่อกับตำบลวังขอนขว้าง อำเภอโคกสำโรง- ทิศใต้ ติดต่อกับตำบลห้วยโป่ง อำเภอโคกสำโรง- ทิศตะวันตก ติดต่อกับตำบลพุคาและตำบลหนองทรายขาว อำเภอบ้านหมี่

** ประวัติ**
ในหน้าฝนซึ่งเป็นฤดูน้ำหลาก จึงทำให้เกิดน้ำท่วม ข้าวไม่พอกิน แต่มีปลามาก มีบ่อน้ำปลา โอ่งน้ำปลา ปลาร้า เป็นสินค้าประจำหมู่บ้าน เมื่อการทำมาหากินลำบากจึงคิดหาที่ทำกินใหม่ จึงนำเกวียนมุ่งหน้ามาทางบ้านดอน พอถึงหนองเกวียนหัก เกิดอาเพศมีแร้งมารุมกินห่อข้าวที่เหลือ ในความเชื่อที่ว่าแร้งกาไม่เป็นมงคล จึงได้พากันเดินทางกลับบ้านกลับบ้านไป แล้วออกหาที่ทำกินใหม่จึงมาถึงบ้านหลุมข้าว ได้พบห้วยใหญ่ที่อุดมสมบูรณ์ ปลาชุมมาก เหมาะแก่การสร้างที่อยู่อาศัย พอย้ายมาอยู่จึงขุดสระเพิ่มเติม ขุดไปเรื่อย ๆ ในสระพบแกลบเปลือกหรือข้าวเปลือก และสิ่งที่พบจึงกลายเป็นชื่อหมู่บ้านจึงเรียกว่า "ตำบลหลุมข้าว" เรื่อยมาจนถึงปัจจุบัน

**สภาพภูมิประเทศ**
ตำบลหลุมข้าวมีพื้นที่ประมาณ 48 ตารางกิโลเมตร หรือ 25,912 ไร่ มีลักษณะเป็นที่ราบลุ่ม ไม่มีภูเขา การใช้ประโยชน์จากที่ดินส่วนใหญ่ใช้ในการเกษตรกรรม ลักษณะในการแบ่งพื้นที่มีพื้นที่ทั้งหมด 25,192 ไร่ พื้นที่ทำการเกษตร 23,945 ไร่ พื้นที่ทำนา 23,685 ไร่ ไม้ผล 230 ไร่ พืชผัก 30 ไร่ พื้นที่อื่น ๆ 1,967 ไร่ มีลำคลองคลองหลายสายและการใช้สอยพื้นที่อย่างคุ้มค่า 

**ทรัพยากรน้ำ**
ตำบลหลุมข้าวมีระบบการจัดการที่ดี มีลำคลองใหลผ่านชุมชนในหลายชุมชนด้วยกับ เช่น บ้านหลุมข้าว บ้านวังเวิน บ้านพรหมทินเหนือและบ้านพรหมทินใต้ ซึ่งเป็นลำคลองสายหลักของชาวบ้านที่ผูกพันอยู่กับน้ำมาตั้งแต่บรรพบุรุษ มีการสร้างฝายสำรับการกักเก็บน้ำและการระบายน้ำที่ดี

**วัฒนธรรม**
ชาวตำบลหลุมข้าวมีวัฒนธรรมที่ดีที่สืบทอดมาจากปู่ย่าตายายและสู่รุ่นลูกหลานโดยเฉพาะทางด้านภาษา ในตำบลหลุมข้าวมีชุมชนหลายชุมชนที่มีความแตกต่างกันทางด้านภาษา เช่น ภาษาพวนที่บ้านหลุมข้าว ภาษาลาวที่บ้านพรหมทินใต้ เป็นต้น นอกจากนี้ยังมีประเพณีที่และความเชื่อสืบทอดมาจากบรรพบุรุษหลายอย่างเช่น ประเพณีกำฟ้า ประเพณีแห่นางแมว นางกวัก บูชาผีปูผีย่า สารทพวนและสารทลาวอีกด้วย

**เขตการปกครอง**
ตำบลหลุมข้าวมีเขตการปกครองทั้งหมด 11 หมู่บ้าน ได้แก่- หมู่ที่ 1 บ้านเนินส้มกบ- หมู่ที่ 2 บ้านเนินส้มกบ- หมู่ที่ 3 บ้านโคกพรหม- หมู่ที่ 4 บ้านหลุมข้าว- หมู่ที่ 5 บ้านหลุมข้าว- หมู่ที่ 6 บ้านหลุมข้าว- หมู่ที่ 7 บ้านหลุมข้าว- หมู่ที่ 8 บ้านหลุมข้าว- หมู่ที่ 9 บ้านวังเวิน- หมู่ที่ 10 บ้านพรหมทินเหนือ- หมู่ที่ 11 บ้านพรหมทินใต้

**ประชากร**
จากการสำรวจเกี่ยวกับจำนวนประชากรในเขตตำบลหลุมข้าวทุกหมู่บ้านมีประชากรทั้งสิ้น 3,484 และ 994 หลังคาเรือน

**อาชีพ**
 อาชีพหลักคือ เกษตรกรรม อาชีพหลักคิดเป็นร้อยละ 79.5 ของประชากรทั้งหมด ได้แก่ ปลูกข้าว พืชผัก และยังมีประชากรบางส่วนที่ฐานะค่อนข้างยากจนไม่มีที่ดิน- อาชีพเสริมคือ เจียระไนพลอย ทอผ้ามัดหมี่ 

**การศึกษา**
ตำบลหลุมข้าวให้การสนับสนุนการศึกษาของเยาวชนเป็นอย่างดี มีการจัดกิจกรรมสำหรับเด็กและเยาวชน เช่น กิจกรรมงานวันเด็กแห่งชาติ กิจกรรมกีฬาตำบล และการแข่งขันทักษะทางวิชาการ เป็นต้น 

**ศาสนา**
ประชาชนในตำบลหลุมข้าวนับถือพุทธศาสนา โดยในแต่ละหมู่บ้านจะมีวัดเป็นของตนเอง (ยกเว้นบ้านวังเวิน)

**สถานที่สำคัญ**
 ที่ทำการองค์การบริหารส่วนตำบลหลุมข้าว- สถานีอนามัยตำบลหลุมข้าว- วัดธัญญะนิตยาราม - วัดพรหมทินเหนือ - วัดพรหมทินใต้- โรงเรียนบ้านหลุมข้าว- โรงเรียนบ้านพรมทิน

**สถานที่ท่องเที่ยว**
 แหล่งโบราณคดีบ้านพรหมทินใต้ และโบราณสถานวัดพรหมทินใต้- กลุ่มทอผ้าตำบลหลุมข้าว- พิพิธภัณฑ์ไทยพวน ตำบลหลุมข้าว- พิพิธภัณฑ์จัดแสดงวัตุโบราณวัดพรหมทินใต้

**อ้างอิง**
  ข้อมูลทั่วไปตำบลหลุมข้าว อำเภอโคกสำโรง จังหวัดลพบุรีfix-attempted=yes -  ไทยตำบลดอตคอม ข้อมูลทั่วไปตำบลหลุมข้าว อำเภอโคกสำโรง จังหวัดลพบุรี date=2007-08-18 -  หนึ่งตำบล หนึ่งผลิตภัณฑ์fix-attempted=yes 
หลุมข้าว
หลุมข้าว
หมวดหมู่:อำเภอโคกสำโรง